Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 117

c) Létesítés és használat tűzvédelmi szabályai témából: Felismerési szinten: — a tűzvédelmet befolyásoló aktív és passzív védelmi elemeket, — az épületgépészeti berendezések fogalmait. Definíciós szinten: — a tűzveszélyességi osztályba sorolás rendszerét, — a tűztávolság követelményeit, — a lakó- és közösségi épületek elhelyezésének szabályait, — üzemi épületek elhelyezésének szabályait, — éghető folyadékok és gázok tárolói telepítésének és elhelyezésének szabályait, — a tűzszakasz kialakításának szabályait, — a tűzállósági fokozat fogalmát, — a kiürítési útvonalak kialakítási követelményeit, — a hasadó-nyíló felület fogalmát, — a hő- és füstelvezető szerkezet fogalmát, — a villamos veszélyességi fokozat fogalmát. Rendezési szinten: — a tűzveszélyességi osztályba sorolás módszerét, — létesítési szabálytól való eltérés elveit, — a tűzállósági fokozat biztosításához kapcsolódó szabványelőírásokat és számítási módokat, — a hő- és füstelvezető szerkezet kialakítási szükségességét, — a tüzelő- és fűtőberendezések létesítési és használati követelményeit, — villámvédelmet, elektrosztatikus feltöltődés elleni védelmet, — a használat általános szabályait, — a tűzveszélyes tevékenység szabályait, — a raktározás, tárolás tűzvédelmi szabályait, — a szállítás, vonatatás tűzvédelmi szabályait. Jártasság szinten: — a tűzveszélyességi osztályba sorolást, — a tűzterhelés nagyságának számítását, — a mértékadó tűzállóság számítását, — a kiürítés számítását, — a hasadó-nyíló felület nagyságának számítását, — hő- és füstelvezető méretének számítását.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes